આ અંગે ત્ર્યંબકેશ્વર મંદિરનાં ટ્રસ્ટી લલિતા શિંદેએ કહ્યું, “પ્રાચીનકાળથી અનેક લૂંટારું શાસકોએ ભારત પર હુમલાઓ કરીને કેટલીય અમૂલ્ય ચીજવસ્તુઓ તડફાવી છે. તે જ રીતે કેટલાક લૂંટારું શાસકોએ આ હીરાને પણ લૂંટ્યો હતો. જોકે અનેક શાસકોના હાથમાં ફરતોફરતો આ હીરો હાલ લેબેનોનના એક પ્રાઇવેટ સંગ્રહાલયમાં હોવાનું જાણવા મળ્યું છે.” જે બાદ શિંદે દ્વારા રાષ્ટ્રપતિ પ્રણવ મુખર્જી, વડા પ્રધાન નરેન્દ્ર મોદી, વિદેશપ્રધાન સુષમા સ્વરાજ અને સરકારના અન્ય લાગતાવળગતા વિભાગોને મંદિર ટ્રસ્ટ વતી પત્ર લખ્યો છે.